CELEX: 62012CN0035
Language: et
Date: 2012-01-25 00:00:00
Title: Kohtuasi C-35/12 P: Plasticos Españoles, S.A. (ASPLA) 25. jaanuaril 2012 esitatud apellatsioonkaebus Üldkohtu (neljas koda) 16. novembri 2011 . aasta otsuse peale kohtuasjas T-76/06: ASPLA versus komisjon

24.3.2012   
            
            
               ET
            
            
               Euroopa Liidu Teataja
            
            
               C 89/15
            
         Plasticos Españoles, S.A. (ASPLA) 25. jaanuaril 2012 esitatud apellatsioonkaebus Üldkohtu (neljas koda) 16. novembri 2011. aasta otsuse peale kohtuasjas T-76/06: ASPLA versus komisjon
   (Kohtuasi C-35/12 P)
   2012/C 89/24
   Kohtumenetluse keel: hispaania
   
      Pooled
   
   
      Apellant: Plasticos Españoles, S.A. (ASPLA) (esindajad: advokaadid E. Garayar Gutiérrez ja M. Troncoso Ferrer)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tunnistada käesolev apellatsioonkaebus vastuvõetavaks;
            
         
               —
            
            
               tühistada Üldkohtu 16. novembri 2011. aasta otsus kohtuasjas T-76/06: ASPLA vs. komisjon;
            
         
               —
            
            
               teise võimalusena vähendada oluliselt komisjoni määratud ja Üldkohtu kinnitatud trahvisummat, arvestades proportsionaalsuse, võrdse kohtlemise ja diskrimineerimiskeelu põhimõtetest tulenevaid nõudeid;
            
         
               —
            
            
               mõista mõlemas kohtuastmes kantud kulud välja komisjonilt.
            
         
      Väited ja peamised argumendid
   
   
               1.
            
            
               
                  
                     Esimene apellatsioonkaebuse alus
                   tugineb Euroopa Liidu toimimise lepingu (ELTL) artikli 101 ja kõnealuse sätte ning mõistega „üks ja vältav rikkumine” seonduva Euroopa Kohtu praktika rikkumisele ning samuti tõendamiskoormise ja tõendite hindamise osas kohaldatavate menetlusnormide rikkumisele.
               Vaidlustatud kohtuotsuses on vääralt hinnatud tõendeid, mis komisjon esitas selleks, et kohaldada ASPLA suhtes ühe ja vältava rikkumise mõistet, ja seda nii seoses tema väidetava osalemisega õigusrikkumistes, mis seonduvad lahtiste kottide ja block bags sektoriga, kui ka seoses sellega, et ASPLA oli teadlik alarühmade poolt toime pandud õigusrikkumistest, milles ta ei osalenud, ning sellest, et kõnealused õigusrikkumised olid osaks „üldisest kartelliskeemist”.
            
         
               2.
            
            
               
                  
                     Teine apellatsioonkaebuse alus
                   tugineb õigusnormide rikkumisele seeläbi, et Üldkohus asus seisukohale, et väide ASPLA-le määratud rahatrahvi kindlaksmääramiseks arvesse võetud käibe suuruse ekslikkuse kohta oli esitatud liiga hilja. Teise võimalusena on kõnealune väide otseselt seotud avaliku korra küsimusega, mille hindamata jätmine Üldkohtu poolt kujutab endast samuti õigusnormide rikkumist.
               Seoses esimese võimalusena esitatud väitega seisneb õigusnormide rikkumine selles, et argument ei kujuta endast mitte uut väidet, vaid varem esitatud väite täiendust, ning samuti selles, et trahvi arvutamiseks kasutati ASPLA käibe asemel Grupo Armando Álvares käivet.
               Seoses teise võimalusena esitatud väitega seisneb õigusnormide rikkumine selles, et Üldkohus ei hinnanud komisjonil seoses ASPLA-le määratud trahvi põhisumma arvutusmeetodiga lasuva põhjendamiskohustuse ulatust.